AaB Håndbold har torsdag forlænget aftalen med målmand Søren Rasmussen til 30. juni 2011. Således har AaB sikret sig kontinuitet på den vigtige målmandspost, hvor Søren Rasmussen i denne sæson har været stærkere end nogensinde, hvilket senest er blevet belønnet med en landsholdsudtagelse, skriver klubben i en pressemeddelelse. AaB's sportsdirektør Jan Larsen udtaler: - Både på og uden for banen har Søren stor betydning for vores hold, og samtidig har han nået en alder, hvor målmænd som oftest bare bliver endnu bedre. Derfor er Søren også fortjent blevet udtaget til landsholdet, og det glæder mig meget, at vi nu har en aftale på plads for de næste tre sæsoner, siger Jan Larsen. 31-årige Søren Rasmussen, der kom til AaB fra Viborg HK, er i gang med sin femte sæson i klubben.

Opsummering:
AaB forlænger målmandskontrakten